Na temelju članka 74. Zakona o komunalnom gospodarstvu (''Narodne novine'' br. 68/18, 110/18 i 32/20) i članka 26. Statuta Općine Garčin (''Službeno glasilo Općine Garčin'' broj 4/2021), Načelnik općine Garčin na 36. sjednici Općinskog vijeća koja je održana 14.04.2021. godine podnio je

**Izvješće o izvršenju**

**Programa održavanja komunalne infrastrukture**

**Općine Garčin u 2020. godinu**

**Članak 1.**

Programom održavanja komunalne infrastrukture u 2020. godini, i njegovim izmjenama i dopunama, određeno je da se održavanje komunalne infrastrukture u 2020. godini na području Općine Garčin odnosi na sljedeće komunalne djelatnosti:

1. održavanje nerazvrstanih cesta

2. održavanje javnih površina na kojima nije dopušten promet motornim vozilima, građevina, uređaja i predmeta javne namjene,

3. održavanje građevina javne odvodnje oborinskih voda

4. održavanje javnih zelenih površina

5. održavanje groblja i krematorija unutar groblja

6. održavanje čistoće javnih površina

7. održavanje javne rasvjete.

 Programom iz stavka 1. ovog članka, i njegovim izmjenama i dopunama, utvrđen je:

* opis i opseg poslova održavanja s procjenom pojedinih troškova po djelatnostima,
* iskaz financijskih sredstava potrebnih za ostvarenje programa

**Članak 2.**

1. **Redovito i izvanredno održavanje nerazvrstanih cesta**

U 2020. godini održavanjem komunalne infrastrukture Programom iz članka 1. ovog Izvješća bilo je obuhvaćeno redovito i izvanredno održavanje nerazvrstanih cesta što je obuhvaćalo nasipavanje nerazvrstanih cesta kamenom, održavanje nerazvrstanih cesta u zimskom periodu sa svrhom održavanja prohodnosti i tehničke ispravnosti cesta i prometne sigurnosti na njima, te mjestimična poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa

Sredstva za izvršenje radova predviđena su u ukupnom iznosu od **181.500,00 kn**, a osigurana su u proračunu, unutar aktivnosti Održavanje objekata i uređaja – pozicija 16.2 (81.500,00), i unutar aktivnosti Komunalne usluge – pozicija 18 (dio - 100.000,00).

Na djelatnosti održavanja nerazvrstanih cesta utrošeno je **132.370,00 kuna**.

1. **Održavanje javnih površina na kojima nije dopušten promet motornim vozilima, građevina, uređaja i predmeta javne namjene**

U 2020. godini održavanjem komunalne infrastrukture Programom iz članka 1. ovog Izvješća bilo je obuhvaćeno održavanje javnih površina na kojima nije dopušten promet motornim vozilima, građevina, uređaja i predmeta javne namjene, a što je uključivalo redovito održavanje, popravci i čišćenje mjesnih domova, trgova, parkirališta i ostalih građevina, uređaja i predmeta kojima se koriste građani Općine te redovito održavanje postrojenja i opreme.

Sredstva za izvršenje radova predviđena se u ukupnom iznosu od **575.000,00 kn**, a osigurana su u proračunu, unutar aktivnosti Održavanje objekata i uređaja – pozicija 16 (350.000,00), unutar aktivnosti Javna uprava i administracija – pozicija 11 (dio - 80.000,00) i pozicija 11.2 (45.000,00) i unutar aktivnosti Komunalne usluge – pozicija 18 (dio – 100.000,00).

Na djelatnost održavanja javnih površina na kojima nije dopušten promet motornim vozilima, građevina, uređaja i predmeta javne namjene utrošeno je **574.851,93 kune**.

1. **Održavanje građevina javne odvodnje oborinskih voda**

U 2020. godini održavanjem komunalne infrastrukture Programom iz članka 1. ovog Izvješća bilo je obuhvaćeno upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

Sredstva za izvršenje radova predviđena su u ukupnom iznosu od **170.000,00 kune**, a osigurana su u proračunu, unutar aktivnosti Javna uprava i administracija – pozicija 12 (70.000,00) i unutar aktivnosti Tekuće donacije trgovačkim društvima – pozicija 45.5 (dio – 100.000,00).

Na djelatnost održavanja građevina javne odvodnje oborinskih voda utrošeno je **158.350,92 kune**.

1. **Održavanje javnih zelenih površina**

U 2020. godini održavanjem komunalne infrastrukture Programom iz članka 1. ovog Izvješća bilo je obuhvaćeno redovito košenje trave i čišćenje parkova i površina ispred objekata u vlasništvu općine i površina ispred napuštenih kuća u svim mjesnim odborima

Sredstva za izvršenje radova predviđena su u ukupnom iznosu od **268.776,32 kune**, a osigurana su u proračunu, unutar aktivnosti Komunalne usluge – pozicija 18 (dio – 100.000,00) i pozicija 34 (93.776,32), i unutar aktivnosti Tekuće donacije trgovačkim društvima – pozicija 45.5 (dio – 75.000,00).

Na djelatnost održavanja javnih zelenih površina utrošeno je **213.160,85 kuna**.

1. **Održavanje groblja i krematorija unutar groblja**

U 2020. godini održavanjem komunalne infrastrukture Programom iz članka 1. ovog Izvješća bilo je obuhvaćeno redovito košenje i odvoz smeća s mjesnih groblja.

Sredstva za izvršenje radova predviđena su u ukupnom iznosu od **200.000,00 kn**, a osigurana su u proračunu, unutar aktivnosti Javna uprava i administracija – pozicija 11 (dio – 50.000,00), unutar aktivnosti Komunalne usluge – pozicija 18 (dio – 100.000,00) i unutar aktivnosti Tekuće donacije trgovačkim društvima – pozicija 45.5 (dio – 50.000,00).

Na djelatnost održavanja groblja i krematorija unutar groblja utrošeno je **177.800,82 kune**.

1. **Održavanje čistoće javnih površina**

U 2020. godini održavanjem komunalne infrastrukture Programom iz članka 1. ovog Izvješća bilo je obuhvaćeno ručno i strojno čišćenje i pranje pješačkih staza, autobusnih ugibališta, trgova i drugih javnih površina od otpada, snijega i leda, postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu Općine.

Sredstva za izvršenje radova predviđaju se u ukupnom iznosu od **60.000,00 kn**, a osigurana su u proračunu, unutar aktivnosti Komunalne usluge – pozicija 18.1 (35.000,00) i unutar aktivnosti Tekuće donacije trgovačkim društvima – pozicija 45.5 (dio – 25.000,00).

Na djelatnost održavanja čistoće javnih površina utrošeno je **42.494,19 kuna**.

1. **Održavanje javne rasvjete**

U 2020. godini održavanjem komunalne infrastrukture Programom iz članka 1. ovog Izvješća bilo je obuhvaćeno održavanje javne rasvjete te se odnosilo na upravljanje, održavanje objekata i uređaja javne rasvjete uključivo podmirenje troškova električne energije za rasvjetljavanje javnih površina, javnih cesta koje prolaze kroz naselja i nerazvrstanih cesta.

Sredstva za izvršenje radova predviđena su u ukupnom iznosu od **430.000,00 kuna**, a osigurana su u proračunu, unutar aktivnosti Javne uprava i administracija – pozicija 11.1 (330.000,00) i unutar aktivnosti Održavanje objekata i uređaja – pozicija 16.1 (100.000,00)

Na djelatnost održavanja javne rasvjete utrošeno je **421.743,75 kuna**.

**Članak 3.**

Sredstva za izvršenje Programa održavanja komunalne infrastrukture predviđena su u ukupnom iznosu od **2.173.776,32 kuna**.

Ukupna sredstva utrošena za realizaciju Programa održavanja komunalne infrastrukture za koje se sredstva izdvajaju iz proračuna Općine Garčin za 2020. godinu iznose **1.720.772,46 kuna**.

**Članak 4.**

Ovo Izvješće će se objaviti u ''Službenom glasilu Općine Garčin'', i na Internet stranici Općine Garčin [www.opcina-garcin.hr](http://www.opcina-garcin.hr) .

NAČELNIK OPĆINE GARČIN

 Načelnik Općine Garčin

 Mato Grgić, dipl. iur.

KLASA: 022-05/21-01/

URBROJ: 2178/06-03-21-1

Garčin, 14. travnja 2021.